

Direktor härra Margus Arm

Tervise ja Heaolu Infosüsteemide Keskus Teie: 21.02.2025 nr 1-6/18-3

Pärnu mnt. 132, 11317 Tallinn Meie: 28.02.2025

**Selgituste küsimine**

Austatud härra Arm

Mediserv OÜ juhatus sai Teie 21.02.2025 vastuse nr 1-6/18-3. Vastuses väidate, et tehtud otsused ei vasta määruses sätestatud vorminõuetele, ei ole kehtivad ning paljudele töötajatele ei ole Terviseportaali epikriisi saadetud. Samas olete oma pretensioonides käsitlenud TEHIK-u rolli teenuse tellijana, jättes kõrvale fakti, et TEHIK on osutanud Mediserv OÜ-le tervise infosüsteemi (TIS) andmehaldusteenust vastavalt Tervishoiuteenuste korraldamise seadusele (TTKS) § 592 ja § 4² lg 1.

Nii Mediserv OÜ kui ka TEHIK on isikuandmete kaitse seaduse mõistes vastutavad isikuandmete töötlejad enda poolt töödeldavate andmete osas. TEHIK on olnud hankelepingu nr 3-9/4649 täitmisel nii tellija kui ka tervise infosüsteemi teenuse osutaja.

Töötervishoiuna mõistetakse töötaja tervisekahjustuse vältimiseks töökorraldus- ja meditsiiniabinõude rakendamist, töö kohandamist töötaja võimetele ning töötaja füüsilise, vaimse ja sotsiaalse heaolu edendamist (töötervishoiu ja tööohutuse seadus (TTOS) § 2 lg 1).

Tervise- ja tööministri määruse nr 87 § 4 lg 2 kohaselt täidab töötaja enne tervisekontrolli tervisekontrolli kaardi tervisedeklaratsiooni osa ja kinnitab andmete õigsust allkirjaga. Sama paragrahvi lõigete 4 ja 6 järgi peab töötervishoiuarst märkima terviseuuringute andmed ning väljastama lisas 2 toodud tervisekontrolli otsuse, kus esitatakse vajaduse korral ettepanekud töökeskkonna või -korralduse muutmiseks ning töötaja tervise edendamiseks.

Sarnased vorminõuded kehtivad ka muudel erialadel (nt politsei- ja piirivalveametnikud, päästeametnikud, turvatöötajad), kus tervishoiuteenuse korraldus on reguleeritud vastava valdkonna ministri määrusega.

Praegune tervise infosüsteem ei võimalda kõiki eelnimetatud dokumenteerimiskohustusi täita. TEHIK-u hallatav andmesüsteem ei võimalda töötervishoiuarstil täita oma seadusest tulenevaid tööülesandeid täiel määral.

**Vastutav andmete töötleja on kohustatud arvestama andmete töötlemise eesmärke**, rakendama tehnilisi ja korralduslikke meetmeid, et tagada andmete täpsus ja ajakohasus ning vältida ebaõigete andmete kasutamist, edastamist või kättesaadavaks tegemist (Euroopa Parlamendi ja nõukogu määruse (EL) 2016/679 artikkel 5 lg 1 punkt d).

Ka Isikuandmete kaitse seadus (IKS) § 14 lg 2 sätestab: **eesmärgikohasus** – isikuandmeid kogutakse täpselt ja selgelt kindlaksmääratud õiguspärastel eesmärkidel ning neid ei töödelda viisil, mis on nende eesmärkidega vastuolus. Samuti IKS § 35 lg 1 kohustab vastutavat töötlejat võtma ja rakendama asjakohaseid meetmeid selleks, et **mittetäielikke**, ebaõigeid või aegunud isikuandmeid ei edastataks ega tehtaks kättesaadavaks.

Seega tekib küsimus: **millisel eesmärgil kogub TIS töötajate terviseandmeid, kui need ei vasta töötervishoiuteenuse eesmärkidele ega vorminõuetele?**

KOKKUVÕTTE

1. Palume selgitust, miks TEHIK-u poolt Mediserv OÜ-le pakutav tervise infosüsteem ei vasta õigusaktidele ja andmekaitse nõuetele.
2. Kinnitame, et Mediserv OÜ ei ole TEHIK-ule kahjunõuet esitanud – Teie 21.02.2025 vastuse nr 1-6/18-3 pealkiri on eksitav.
3. Mediserv OÜ raamatupidamise andmetel tervisekontrolli arve nr 1899A summas 2224,00€ on tasumata ning maksetähtaeg (13.01.2025) on ületatud. Palume viivitamatult tasuda võlgnevus. Tuletame meelde, et vastavalt hankelepingule p 5,6 on täitjal õigus arvestada viivist iga tasumisega viivitatud kalendripäeva eest. Juhul, kui tasute võlgnevuse 7 kalendripäeva jooksul alates käesoleva meeldetuletuse kuupäevast, siis oleme nõus viivistasu arvestusest loobuma.

Ootame Teie vastust 7 kalendripäeva jooksul.

Lugupidamisega

Ruslan Tšekun

Mediserv OÜ juhatuse liige

telefon 5628 0852

e-post mediserv@mediserv.ee